LV Eiropas Savienības Oficiālais Vēstnesis C 323/26

Komisijas paziņojums par protokoliem, ar kuriem izklāsta noteikumus par izcelsmes diagonālo kumulāciju starp Eiropas Savienību, Albāniju, Bosniju un Hercegovinu, Horvātiju, Bijušo Dienvidslāvijas Maķedonijas Republiku, Melnkalni, Serbiju (1) un Turciju, piemērošanas datumu

2009/C 323/08

Lai izveidotu izcelsmes diagonālo kumulāciju starp Eiropas Savienību, Albāniju, Bosniju un Hercegovinu, Horvātiju, Bijušo Dienvidslāvijas Maķedonijas Republiku, Melnkalni, Serbiju un Turciju, Eiropas Savienība un attiecīgās valstis ar Eiropas Komisijas starpniecību cita citai paziņo izcelsmes noteikumus, kas ir spēkā ar citām valstīm.

Pamatojoties uz paziņojumiem, kas saņemti no attiecīgajām valstīm, šajā dokumentā iekļautajā tabulā sniegts pārskats par protokoliem, ar kuriem izklāsta noteikumus par izcelsmes diagonālo kumulāciju, norādot dienu, no kuras piemēro šādu kumulāciju. Ar šo tabulu aizstāj iepriekšējo tabulu (OV C 154, 7.7.2009., 5. lpp.).

Pagaidu nolīgumu par tirdzniecību un ar tirdzniecību saistītiem jautājumiem starp Eiropas Kopienu un Serbijas Republiku, kuru Serbija vienpusēji īstenoja no 2009. gada 30. janvāra, Eiropas Savienība īsteno no 2009. gada 8. decembra. Tādēļ Eiropas Savienības tirgotāji tiek informēti, ka vairs nav spēkā 2009. gada 7. aprīlī publicētais paziņojums par tirdzniecību starp Serbiju un Eiropas Savienību (2).

Jāatgādina, ka kumulāciju var piemērot tikai gadījumā, ja galaprodukta ražotājvalstis un galamērķa valstis ar visām tām valstīm, kuras piedalās izcelsmes statusa iegūšanā, t. i., ar visām tām valstīm, kuru izcelsmes materiāli tika izmantoti, ir noslēgušas brīvās tirdzniecības nolīgumus, kuros iekļauti identiski izcelsmes noteikumi. Materiālus ar izcelsmi valstī, kas nav noslēgusi nolīgumu ar galaprodukta ražotājvalstīm un galamērķa valstīm, uzskata par nenoteiktas izcelsmes materiāliem.

Jāatgādina arī, ka Turcijas izcelsmes materiālus, uz kuriem attiecas ES un Turcijas muitas savienība, var iekļaut kā materiālus ar attiecīgu izcelsmi, lai veiktu diagonālo kumulāciju starp Eiropas Savienību un valstīm, kas piedalās stabilizācijas un asociācijas procesā un ar kurām ir spēkā izcelsmes protokols.

Tabulā uzskaitīto valstu Alpha-2 ISO kodi ir šādi:

— Albānija AL — Bosnija un Hercegovina BA — Horvātija HR — Bijusī Dienvidslāvijas Maķedonijas Republika MK (3) — Melnkalne ME — Serbija RS — Turcija TR

Protokolu, ar kuriem izklāsta noteikumus par izcelsmes diagonālo kumulāciju starp Eiropas Savienību, Albāniju, Bosniju un Hercegovinu, Horvātiju, Bijušo Dienvidslāvijas Maķedonijas Republiku, Melnkalni, Serbiju un Turciju, piemērošanas datums

EU AL BA HR MK ME RS TR EU 1.1.2007. 1.7.2008. 1.1.2007. 1.1.2008. 8.12.2009. (4) AL 1.1.2007. 22.11.2007. 22.8.2007. 26.7.2007. 26.7.2007. 24.10.2007. BA 1.7.2008. 22.11.2007. 22.11.2007. 22.11.2007. 22.11.2007. 22.11.2007. HR 22.8.2007. 22.11.2007. 22.8.2007. 22.8.2007. 24.10.2007. MK 1.1.2007. 26.7.2007. 22.11.2007. 22.8.2007. 26.7.2007. 24.10.2007. 1.7.2009. ME 1.1.2008. 26.7.2007. 22.11.2007. 22.8.2007. 26.7.2007. 24.10.2007. RS 8.12.2009. 24.10.2007. 22.11.2007. 24.10.2007. 24.10.2007. 24.10.2007. TR (4) 1.7.2009.

(1) Albānija, Bosnija un Hercegovina, Horvātija, Bijusī Dienvidslāvijas Maķedonijas Republika, Melnkalne un Serbija ir valstis, kas piedalās stabilizācijas un asociācijas procesā.

(2) OV C 83, 7.4.2009., 28. lpp.

(3) ISO kods 3166. Pagaidu kods, kas nekādā veidā neietekmē šīs valsts galīgo nomenklatūru un kas tiks saskaņots pēc tam, kad beigsies sarunas, kuras patlaban par šo tematu notiek Apvienoto Nāciju Organizācijā.

(4) Precēm, uz kurām attiecas ES un Turcijas muitas savienība, piemērošanas datums ir 2006. gada 27. jūlijs.